આ બનાવની પ્રાપ્ત વિગત મુજબ કોડીનારથી ત્રણ કિલોમીટરનાં અંતરે આવેલ કડવાસણ ગામ નજીક રોડ પર કાળુભાઇ અરવીંદભાઇ વાળાની વાડી આવેલી છે. આ ખેડૂત પરિવાર આજે સાંજના સુમારે વાડીમાં બાજરો વાઢવાનું કામ કરી રહયા હતાં અને તેમની ત્રણ વર્ષની પુત્રી નિશા વાડી પાસે ઉભી હતી. ત્યારે સાંજનાં ૬ વાગ્યાની આસપાસ અચાનક ખુંખાર દીપડાએ આવી ચઢી નિશા પર હુમલો કરી દેતા આ બાળકીની ચીસાચીસથી પરિવારજનો અને આસપાસનાં લોકોએ દોડી આવી હોહા દેકારો કરી મુકતા દીપડો નાસી ગયો હતો.